钦定古今图书集成/明伦汇编/官常典/第795卷 > 李完
## 钦定古今图书集成/明伦汇编/官常典/第795卷 > 李完

按《金史》本传：“完字全道，朔州马邑人。经童出身，复登
词赋进士第，调澄城主簿。有遗爱，民为立祠。用廉迁
定襄令，召补尚书省令史。时以县令阙人廉问，世宗
选能吏八人按行天下，完其一也。明昌初年，为监察
御史。故事，台令史以六部令史久者补吏，同类皆莫
肯举劾。完言尚书省令史，正隆间用杂流，大定初以
太师张浩奏请，始纯取进士，天下以为当今乞以三
品官子孙及终场举人委台官辟用。”上纳其言。擢尚
书省都事，出为同知横海军节度使事、河间府治中提刑司言完习法律，有治剧材，军民无间语。升沁州
刺史，仍以玺书褒谕。迁同知广宁府。初，辽滨民崔元
入城，饮不归，求得尸于水中，有司执同饮者，讯之，皆
诬服。提刑司疑其冤，以狱𢌿完。完廉得其贼，乃舟师
也，遂免同饮人。改北京、临潢路提刑副使。承安二年，
迁陕西西路转运使，寻授南京路按察使，卒。完长于
吏治，所至奸恶屏迹，民皆便之。